Ar c'hogig yaouank - Wikipedia

# Ar c'hogig yaouank

### Diwar Wikipedia, an holloueziadur digor

(Ton simpl gavotenn)
(Ton doubl gavotenn)

Galv
Ni a zo daou ganfard brav hag hon eus bet baleet
Dre gement lec'h e tremenomp e tañsomp gant ar merc'hed.
Dañsal a reomp gant ar re goant ablamour ' plijont deomp-ni
Dañsal a reomp gant ar re vil ablamour d'o kontantiñ.
Ton
Me ' moa ur c'hogig yaouank, ' oa du-mañ ganeomp ni,
En 'oa kroget da ganañ, ha bremañ ne ra mui.
Kar un nozvezh goude koan, oa deut ur soñj en e benn
Me a renk mont en noz-mañ, war zigarez pourmen.
Me a renk ober ur bale, un droiad war ar maez,
Da glask ar merc'h Perrinaïg, digant an intañvez.
Pa meus tapet an anv, Yann Gogig 'vit partaj
Me renk kaouet ur barez 'vit kommañs ma menaj.
Perrinaïg, merc'h 'n intañvez, honnezh a zo d'am grad
Kanerez ha dañserez, brillañt he daoulagad
Nozvad deoc'h-c'hwi ta intañvez, setu me deut espres
Da c'houl ha c'hwi ref' ho mec'h, da hanter-tiegezh
Ma merc'h a zo abredig, 'vit ur bloaz pe zaou c'hoazh
Mar d'eo kontant ma bugel, me ne rin ket a gas .
Kousket eo ban he gwele, penn an traoñ deus an ti ;
Mont a ran dont d'he c'haouet, 'vit goulenn diganti
Arsa ma merc'h emezi ,din-me a lavarfet
C'hwi ' vefe kontant paourig da gaouet ur pried
O ya sur mamm emezi, serten me zo kontant,
Deus a greiz ma c'halon, da gaout ur paotr yaouank .
Mar d'eo kaner ha dañser hag ur paotr dilikat
Neuze am eus esperañs d'ober tiegezh mad
Neuze ar paotr yaouank mañ, a oa joyus ha gae
A zistroes d'ar gêr e oa aet, war an hent e kane
Nozvad dit-te Yann Gogig, te zo bet da vale
Un tammig 'maout diwezhat, oc'h anoñs dont d'an deiz
Neuze zistroez ouzhin, gant un aer da c'hoarhziñ
Ma ez eo gwir on me Kogig, te zo ul louarn fin.
Te ' pefe ar vadelezh da vonet bremañ raktal,
Da anoñs ma dimezi betek ar prespital
Ar c'hoarzh war ma muzelloù, pa n'on ket 'vit miret
Ya ma mignon emezo, me rae se ma ret ket
O ya me yae evidoc'h, da vetek 'r prespital
Peogwir merc'h an intañvez, evidoc'h n'eo ket fall
Nozvad deoc'h Aotrou Person setu me deut espres
Da c'hou't ha c'hwi zimezfe, ur c'hog hag ur bolez
Neuze heñ respontas din kazi en ur c'hoarzhiñ
Antreet e-barzh ar sal, kemer ur banne gwin
Troet mat az out bet, da laret ar gevier
Med me m'eus klevet biskoaz e vez dimezet ar yer
Eskus ganeoc'h ' c'houlennan ma m'eus bet drouk komzet
Ar re a barlantan deoc'h 'zo gour ha femelenn
Ar re a barlantan deoc'h 'zo gour ha femelenn
O c'houlenn bezañ staget, gant ar memes chadenn
Ar re a barlatan deoc'h a zo daou zen yaouank
O c'houlenn em unaniñ, o div galon kontant
Filet d'ar gêr ma mignon, laret de' dont d'an iliz
Ha me hi interrojo, war darn ar c'hatekiz
Pa oa goulet diganto na n'anave'ont netra
Deus ar sakramanchoù, ar re principale;
Filet d'er gêr, bugale, evit ur bloaz pe zaou
Da c'hortoz ho po desket, darn ar sakramenchoù
Neuzen zistroent d'ar gêr o-daou en ur gouelañ
Ret ta vo deomp emezañ, donet da studiañ
Ret vo deomp ta studiañ, koulz an deiz 'velt an noz
Ma n'oujomp ket ar re ne ni a zeko 're kozh
'Benn ur pevar, pemp miz goude e yeas an intañvez
Da gaouet an Aotrou Person, da laret de'añ an taol ve'
Rak ma merc'h 'zo klañv, ur pennad zo dija
Kent 'vit gwellad he c'hleñved, a ya bepred war washaat
Unan an'e' 'zo triwec'h 'la hag eben 'zo pemzeg
Pell zo 'maint en em garout,' c'hortoz bout dimezet
O zigazit an'e' d'an iliz, ma vezint unvaniet
Ha setu int bet o-daou, dime'et hag eurujet.
C'hwi lavares ar Person, o peus graet din flegan
Ur vuhez hir hag eurüs, c'hetan deoc'h er bed mañ.

Adtapet diwar "http://br.wikipedia.org../../../a/r/_/Ar_c%27hogig_yaouank.html"

Rummadoù ar bajenn: Ton simpl gavotenn | Ton doubl gavotenn

##### Views

- Pennad
- Kaozeadenn
- Stumm a-vremañ pe stumm red

##### Klask